《後漢書》曰：嚴光字子陵，少有高名，與光武同游。譏〈㩳〉即位，光變姓名，隱身不見。帝思其賢，乃令以物色訪之。後齊國上言，有一男子，被羊裘，釣澤中。帝疑其光也。乃備安車玄纁，遣使聘之，三反而後至。帝嘗引光入論道舊故，相對累日，帝從容問曰：「朕何如昔時？」對曰：「陛下差增於往。」因共偃臥。光以足加帝腹上。明日，太史奏客星犯御座甚急。帝笑曰：「朕故人嚴子陵共臥耳。」又曰：李郃，字孟節，漢中南鄭人也。父頡以儒學稱，官至博士。郃襲父業，遜太學，通五經，善河洛風星。外質樸，人莫之識，縣召署幕門侯吏。和帝即位，分遣使者，皆微服單行，各至州縣，觀彩風俗。使者二人當到益部投郃舍。時夏夕露坐，郃因仰觀，問曰：「二君發京師時，寧知朝廷遣二使耶？」二人默驚，相對視曰：「不聞也。」問郃何以知之，郃指星示云：「有使星向益州分野，故知之耳。」又曰：曹公破袁紹於官渡。初桓帝時，有黃星見於楚、宋之分。遼東殷馗善天文，言後五十歲當有真人起於梁、沛之間，其鋒不可當。至是凡五十年而公破袁紹，天下莫敵也。
《晉書》曰：戴洋善占候，揚州刺史嘗問吉凶於洋，答曰：「熒惑入南斗，八月暴水，當有客軍西南來。」如期果大水，而石冰作亂。冰既據揚州，洋謂人曰：「視賊雲氣，四月當破。」果如其言。泰寧二年正月，有流星東南行，洋曰：「至秋，應當壽陽。」及王敦作逆，祖約問其勝敗，洋曰：「太白在東方，辰星不出。兵法先起者為主，應者為客。辰星若出，太白為主，辰星為客。辰星不出，太白為客。先起兵者敗。今有客無主，有前無后，宜傳檄所部應詔伐之。」約乃率眾向合肥，俄而敦死眾敗，遂住壽陽。洋又謂曰：「江淮之間當有軍事，譙城虛曠，宜還固守。不言然者，雍丘、沛皆非官有也。」約不從，豫土遂陷於賊。南中郎將桓宣以洋為參軍，將隨宣往襄陽，太守陶侃留之，住武昌。時侃謀北伐，洋曰：「前年十一月，熒惑守胃昴，至今年四月，積五百餘日。昴，趙之分野，石勒遂死。熒惑以七月退，從畢右順行入黃道。未及天關，以八月二十二日復逆行，還鉤、繞畢、向昴，昴、畢，為鄙兵主胡夷，故置矢弓以射之。熒惑逆行，司無德之國，石勒死是也。勒之餘燼己自殘害，今年官與太歲、太陰三合癸巳。癸為北方，北方當授災。歲、鎮二星，共合翼、軫，從子及己，徘徊六年，荊郢之分，歲、鎮所守。其下國昌，豈非功德之徵也？今年六月。鎮星前角亢，角亢，鄭之分。歲星移入房，太白為心。房，宋分，順之者昌，逆之者亡。石季龍若行兵東南，此其死會。官若應天伐刑，徑據宋、鄭，則無敵矣，若滅與不取，反授其咎。」侃志在中原，聞而大喜會。病篤，不果行而薨。又曰：祖逖將城武牢，未成而逖病甚。先是，華譚、庾闡問術人戴洋，洋曰：「祖豫州九月當死。」初，有妖星見於豫州之分，歷陽陳訓謂人曰：「今年西北大將軍當死。」逖亦見星，曰：「為我矣。方平河北，而天欲煞我，此乃不佑國也。」俄卒于雍丘。
又《載記》曰：符堅。時有大風從西南來，俄而晦冥，恒星皆見。又有赤星見于西南。太史令魏延言於堅曰：「於占，西南國亡。明年必平蜀漢。」堅大悅。又曰：符堅以弟融為鎮東大將軍，代王猛為冀州牧。融將發，堅祖于霸東，奏樂賦詩。堅母荀氏以融少子，甚愛之。比發，三至灞上。其夕又竊如融所，內外莫知。是夜，堅寢於釬黈，魏延言天市南門屏內后妃星失明，左右閽寺不見后妃移動之象。堅問知之，驚曰：「天道與人，何其不遠！遂重星官。
《唐書》曰：嚴善思，同州朝邑人也。少以學涉知名，尤善天文、歷數及卜相之術。則天時為監察御史，稍遷太史令。聖歷二年，熒惑入與鬼，則天以問善思，善思對曰：「商姓大臣當之。」其年，文昌左相王及善卒長安中。熒惑入月，鎮星犯天關，善思奏曰：「法有亂臣伏罪，且有臣下謀上之象。」歲餘，張柬之、敬暉等起起兵，誅張易之昌宗。其占驗皆此類。又曰：尚獻甫，衛州汲人也，尤善天文。則天時召見，起家拜太史令。數顧問災異事，皆符驗。長安二年，獻甫奏曰：「臣本命納音在金，今熒惑犯上諸侯太史之位。熒惑，火也，火能克金，是臣將死之徵。」則天曰：「朕為卿禳之。」遽轉獻甫為水衡都尉，謂曰：「水能生金。又去太史之位，卿無憂矣。」其秋，獻甫卒。則天甚嗟異惜之。又曰：元和八年，熒惑犯太微、上相，歷執法。占者言：「今之三相皆不利，始輕末重。」月餘，李絳以足疾免。明年十日，李吉甫以暴疾卒。九年六月，武元衡為盜所害，年五十八。始元衡與吉甫齊年，又同日為宰相，及出鎮，分領揚、益。至吉甫再入，元衡亦還。吉甫生一年以元衡生月卒，元衡後一年以吉甫生月卒。吉凶之數，若符會焉。